Nieu-Bethesda is 'n klein dorp in die Groot-Karoo, Suid-Afrika, sowat 50 km noord van Graaff-Reinet in die Sneeuberg-gebied. Dit is in 1878 gestig deur Charles Murray, predikant van die NG gemeente Graaff-Reinet met die woorde "En laten wy deze plaats nu Bethesda noemen" vanweë die vrugbaarheid van die plek en die aanwesigheid van voldoende water. sy bedoeling was om die gemeente "nou Bethesda te noem" (na aanleiding Johannes 5:2-4), maar dis verkeerdelik genotuleer as "Nieuwe Bethesda" en so het die NG gemeente Nieu-Bethesda lank bekendgestaan tot dit later reggestel is as "Nu-Bethesda", net om weer in die laaste jare weer Nieu-Bethesda te word. Nieu-Bethesda was die tuiste van Helen Martins (1898-1976). Saam met Koos Malgas (1937-2000) het sy 'n asembenemende hoeveelheid kunswerke nagelaat. Die hele tuin en huis is vol daarvan. Die huis staan bekend as die Uilhuis. Lys van dorpe in Suid-Afrika Kaart wat die ligging van die dorp aandui. Geargiveer 26 September 2012 op Wayback Machine Meer inligting Geargiveer 3 Maart 2016 op Wayback Machine Nieu Bethesda se amptelike webtuiste "Hoofplek Nieu-Bethesda".